《送张别驾之琼州》
明代·湛若水

忆昔张公子，倾盖淮南道。宛宛青阳色，侃侃金玉吐。

邂逅金陵游，抚臆道衷素。往来二十霜，头颅各非故。

君今渡琼台，海岸孤绝处。别驾展骥足，千群看独步。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。